**Tània Balló Colell**, nada en Barcelona en 1977, é directora e produtora de cine e televisión, guionista e escritora española. É impulsora do proxecto transmedia *Las Sinsombrero,* xunto con Serrana Torres e Manuel Jiménez Núñez, sobre as pensadoras e artistas pertencentes á Xeración do 27.

Traxectoria
-----------

Balló estudou no Centre d’Estudis Cinematogràfics de Catalunya (CECC) e realizou o posgrao sobre *Documental, Investigación e Desenvolvemento* da Universidade de Nova York. En 2011, realizou o curso de especialista en *Historia e Estética da Cinematografía* da Universidade de Valladolid e o *Taller de Documental* de Televisión Española.

En 2003, co colectivo de realizadores "Discusión 14", asinou o documental *200 Km* sobre a marcha dos traballadores despedidos de Sintel a Madrid, que foi seleccionado polo Festival de Internacional de Cine de Donostia, o Festival de Cine de España de Tolosa, o Festival de Bogotá e o Festival Internacional de San Francisco. Dous anos despois, en 2005, traballou como directora de produción noutra obra colectiva: a longametraxe *Entre el ditador y yo*, na que seis directores realizaron unha peza de nove minutos sobre o seu recordo persoal da figura do ditador español Francisco Franco.

Como produtora, en 2012 Balló fundou xunto a Serrana Torres Intropía Media, empresa responsable de *Las Sinsombrero*. Posteriormente, fundou tamén Nina Produccions para desenvolver proxectos de impacto, como o documental *Milicianes* sobre o batallón feminino de Mallorca durante a guerra civil española, nunha multiplicidade de formatos.

En 2013, Balló foi produtora delegada na longametraxe arxentina de ficción *Infancia clandestina* do director Benjamín Ávila. A película está protagonizada por Ernesto Alterio, Natalia Oreiro, César Troncoso, Cristina Banegas e Teo Gutiérrez Romero, e contou coa coprodución de España e o Brasil. Estreouse no Festival de Cannes na sección Quincena de Realizadores, e estivo nomeada aos Premios Goya como Mellor Película Hispanoamericana. Dous anos despois e xunto a Serrana Torres e Manuel Jiménez-Núñez, codirixiu e produciu o webdoc *Las Sinsombrero* en colaboración con Televisión Española. O obxectivo deste proxecto era recuperar, divulgar e perpetuar o legado das artistas esquecidas da Xeración do 27 coñecidas como *Las Sinsombrero*, e tras o seu éxito, Balló publicou en 2016 o libro *Las Sinsombrero*. *Sin ellas la historia no está completa* editado polo Grupo Planeta.

En 2016 produciu *Oleg y las raras artes,* xunto con Serrana Torres e Marta Andreu, un documental dirixido polo cineasta Andrés Duque sobre o pianista ruso Oleg Karavaichuk. O protagonista da película é un personaxe excéntrico, sensíbel e prodixioso que tocou o piano para Stalin e compuxo bandas sonoras para películas e obras de teatro. Ese ano estreouse na Sección de *Voices* do Festival Internacional de Cine de Rotterdam nos Países Baixos e gañou o premio á Mellor Película na 10ª edición do Festival Punto de Vista en Navarra. Ao ano seguinte, en 2017, xunto co historiador Gonzalo Berguer *Querido diario: hoy ha empezado la guerra*, un libro que saca á luz os diarios escritos durante a guerra civil española da moza barcelonesa Pilar Duaygües Nebot. Tamén en 2017 dirixiu e escribiu a curtametraxe *Mamáguerra* que mostra a guerra civil española desde a perspectiva da maternidade recollida no diario de Carmen Manso.

En 2018, Balló comisariou xunto con Gonzalo Berguer a mostra *No pasarán*, organizada pola Oficina de Dereitos Humanos e Memoria do Concello de Madrid e dedicada aos madrileños que se enfrontaron aos franquistas cando o Goberno da Segunda República abandonou a capital en 1936.

Filmografía
-----------

* 2003 – *200 Km.* Colectivo "Discusión 14". Codirectora.
* 2013 – *Infancia clandestina*. Benjamín Ávila. Produtora delegada.
* 2015 – *Las Sinsombrero*. Tània Balló, Serrana Torres, Manuel Jiménez-Núñez. Guión, dirección, produción.
* 2016 – *Oleg y las raras artes*. Andrés Duque. Produtora.
* 2017 – *Mamáguerra*. Tània Balló. Directora e guionista.

Obra
----

* 2016 – *Las Sinsombrero. Sin ellas la historia no está completa*. Espasa, Grupo Planeta.
* 2017 – *Querido diario: hoy ha empezado la guerra*. Pilar Duaygües Nebot, Espasa. Grupo Planeta. Editado junto a Gonzalo Berguer.
* 2018 – *Las sinsombrero 2. Ocultas e impecables*. Espasa, Grupo Planeta.
* 2021 – *El caso Wanninkhof - Carabantes*. Documental.

Notas
-----

1. ↑  "Directores de cine en Cataluña. De la A a la Z". Consultado o 28 de xaneiro de 2018.
2. ↑  Crusells, Magí (2009). *Directores de cine en Cataluña: de la A a la Z* (en castelán). Edicions Universitat Barcelona. ISBN 9788447533169. Consultado o 28 de xaneiro de 2018.
3. ↑  "ICAA. Catálogo de cine español." (PDF). Consultado o 28 de xaneiro de 2017.
4. ↑  Taboada, Lucía (2 de xuño de 2013). "El caso Sintel, un hito de la lucha sindical". *Cadena SER* (en castelán). Consultado o 28 de xaneiro de 2018.
5. ↑  "'Imprescindibles' estrena 'Las Sinsombrero', un documental que reivindica a las artistas de la Generación del 27 - RTVE.es". *RTVE.es* (en castelán). 8 de outubro de 2015. Consultado o 2 de marzo de 2018.
6. ↑  "La dona combatent". *El Punt Avui* (en catalán). Consultado o 2 de marzo de 2018.
7. ↑  Fotogramas.es. "'Infancia clandestina': España también participa en Cannes". *Fotogramas* (en castelán). Consultado o 28 de xaneiro de 2018.
8. ↑  "Infancia clandestina » Premios Goya 2018" (en castelán). Consultado o 28 de xaneiro de 2018.
9. ↑  "Las Sinsombrero" (en castelán). Arquivado dende o orixinal o 29 de xaneiro de 2018. Consultado o 28 de xaneiro de 2018.
10. ↑  "Sin nombre y sin sombrero: las artistas borradas de la Generación del 27". *eldiario.es* (en castelán). Consultado o 28 de xaneiro de 2018.
11. ↑  MADRID, EFE / (22 de febrero de 2016). ""Las sinsombrero" saca del olvido a las mujeres de la Generación del 27". *elperiodico* (en castelán). Consultado o 28 de xaneiro de 2018.
12. ↑  "Las mujeres de la Generación del 27: Ellas, el género neutro". *ELMUNDO* (en castelán). Consultado o 28 de xaneiro de 2018.
13. ↑  "Oleg y las raras artes. Ficha en el Catalogo de Películas ICAA". Consultado o 28 de xaneiro de 2018.
14. ↑  "Oleg y las raras artes". *IFFR* (en inglés). 18 de xaneiro de 2016. Consultado o 28 de xaneiro de 2018.
15. ↑  "Punto de Vista - Festival Internacional de Cine Documental de Navarra". Consultado o 28 de xaneiro de 2018.
16. ↑  "La Ana Frank de la Guerra Civil". *El Correo* (en castelán). 22 de outubro de 2017. Consultado o 28 de xaneiro de 2018.
17. ↑  "Mamaguerra". Consultado o 28 de xaneiro de 2018.
18. ↑  ""No pasarán", una exposición en recuerdo a los defensores de Madrid contra el fascismo". *Diario de Madrid* (en castelán). Consultado o 28 de xaneiro de 2018.
19. ↑  Momoitio, Andrea (2021-06-25). "Nadie ha pedido perdón a Dolores Vázquez". *ElDiario.es* (en castelán). Consultado o 2021-06-25.

Véxase tamén
------------

Ligazóns externas
-----------------

* Entrevista a Tània Balló por Marta Velasco en El Cultural «Tània Balló: "También la Transición se escribió en masculino"»
* Páxina oficial da produtora Intropía Media
* Páxina oficial de Nina Produccions Arquivado 25 de xuño de 2021 en Wayback Machine.
* 

* Tània Balló Colell na IMDb *(en inglés)*.
* Ficha de Tània Balló en Filmaffinity

|  |  |
| --- | --- |
| Control de autoridades | 
* Wd: Q47508705
* WorldCat
* VIAF: 315539304
* BNE: XX5480285
* CANTIC: a16326490
* GND: 1122773706
* IMDb: nm1231462
* LCCN: no2016078813
* SUDOC: 199788774
* TMDb: 1536852

 |